এই সময়ে খুব বেশি করে মনে পড়ছে স্বনামধন্য সাংবাদিক তথা ‘বর্তমান’ সংবাদপত্রের প্রতিষ্ঠাতা সম্পাদক বরুণ সেনগুপ্তর কথা৷ কাছ থেকে দেখেছি, বরুণদা চিটফান্ডের বিজ্ঞাপন নেওয়ার ঘোরতর বিরোধী ছিলেন৷ তিনি কখনই চিটফান্ডের কোনও বিজ্ঞাপন নিতে চাইতেন না, তা সে যত লক্ষ-কোটি টাকারই হোক না কেন৷ বার বার বলতেন, মানুষকে ঠকানোর জন্যই এই ধরনের সংস্থা গজিয়ে ওঠে৷ তাই এইসব সংস্থার বিজ্ঞাপন নেওয়ার অর্থ কার্যত এদের অনৈতিক কাজ-কারবারেই মদত জোগানো৷